É mod ósə̄ bátil á zitɔ́g a yi və́ étun ńsǎŋ mɔ̄ní ású étɔbɔgɔ Ńtondôbə. Bəgéra məwóm mə́bɛ̄ á ńsǎŋ mɔ̄ní ósə. Étun ńsǎŋ mɔ̄ní dzī ńdzɔ̄ hḿ é nə̄ ngab Ǹtondôbə. 14É mod ósə̄ bátil á zitɔ́g, nálā wâtian nâ, é mod a nə́ ókala a tádigi á mīḿbú mə̄wóm mə́bɛ̄ a kələ ósū, nyɔ́lɔ̄ tě ńnye ǎ yi və́ ngab Ǹtondôbə. 15Miǹkúkúmá mí bod myâyǐ kig və́ á yób á lodo, mim̀búbúá myâyǐ kig və́ á sí á lodo, mod ósə[1] a və́ fɔ̄ɔ̄ və etun ńsǎŋ mɔ̄ní ású ngab Ǹtondôbə, yǎ é nə̄ maa ású binyiŋ byáán. 16Wayi nɔ̌ŋ mɔ̄ní mân yā mvóg Īsraɛ̂l, o fudí nyē ású bísíé yā ébə̄m māyi kǎd tóban ai mínā, a yi bɔ̌ naa mvóg Īsraɛ̂l bə́ kad tsǒg mǎm yā ókōbá á mís mə́ Ńtondôbə ású yə̄ nâ mǐ kus binyiŋ byáán.”